Užívanie Clavinu pri liečbe Concorom a Prenessou
Dobrý deň, môžem občas užívať Clavin,pokiaľ beriem lieky Concor 5 a Prenessa 4mg/1,25.Ďakujem.
Dobrý deň,
ďakujeme za Vašu otázku.
Príležitostné užívanie výživového doplnku Clavin (Original alebo Platinum) je v prípade liečby vysokého krvného tlaku možné, ale iba ak nie sú u Vás prítomné ďalšie komplikácie ako srdcová nedostatočnosť a arytmie. Užíva sa v množstve 4 kapsule naraz, najlepšie 1-4 hodiny pred pohlavným stykom. Pri potrebe dlhodobého užívania je však potrebná konzultácia s lekárom, ktorý pozná váš celkový zdravotný stav.
Erektilná dysfunkcia patrí medzi vedľajšie účinky oboch Vami užívaných liekov. Pokiaľ sa ťažkosti s erekciou objavili v súvislosti s liečbou, je potrebné informovať predpisujúceho lekára, ktorý rozhodne o ďalšom liečebnom postupe.
Prajem pekný zvyšok dňa.
S pozdravom
PharmDr. Veronika Kiabová